open-index/open-wikipedia-markdown huggingface dataset:
އިބްރާހީމް ފަރީދު އަޙްމަދު

ފަޟީލަތުއްޝައިޚުލްމަރްޙޫމު އިބްރާހީމް ފަރީދު އަޙްމަދަކީ އިސްލާމްދީން އުނގަންނައިދެއްވުމާއި، ދީނީ ހޭލުންތެރިކަން އިތުރުކުރެއްވުމަށް ގިނަގުނަ މަސައްކަތްޕުޅުތަކެއް ކުރައްވައިފައިވާ ބޭފުޅެކެވެ. ޝައިޚް އިބްރާހީމް ފަރީދު އަޙްމަދު ދުނިޔޭގެ އަލިކަން ދެކެވަޑައިގަތީ 1972ވަނަ އަހަރުގައެވެ. ޝައިޚު އިބްރާހީމް ފަރީދަކީ ދ. ކުޑަހުވަދޫއަށް ނިސްބަތްވެވަޑައިގަންނަވާ ބޭފުޅެކެވެ.

ފަޟީލަތުއްޝައިޚުލްމަރްޙޫމު އިބްރާހީމް ފަރީދު އަޙްމަދު ވަނީ މަޢުހަދުއްދިރާސާތިލްއިސްލާމިއްޔާގައި ތަޢުލީމު ޙާޞިލުކުރައްވައިފައެވެ. މަޢުހަދުން ކިޔަވައި ވިދާޅުވީ 1980 ގެ ފަހުކޮޅެވެ. 1989ވަނަ އަހަރު ޤަޠަރަށް ވަޑައިގެން ޘާނަވީ ތަޢުލީމު ނިންމެވީ ޤަޠަރުގައެވެ. އެއަށްފަހު، 1994ވަނަ އަހަރުގެ ޖަނަވަރީ ގައި އަލުން ޤަޠަރަށް ވަޑައިގެން ފުރަތަމަ ޑިގްރީ ފުރިހަމަ ކުރެއްވިީ ޤަޠަރު ޔުނިވަރސިޓީންނެވެ. 

ޑިގްރީ ނިންމެވުމަށް ފަހު އެނބުރި ރާއްޖެ ވަޑައިގެން މަޢުހަދުއްދިރާސާތިލްއިސްލާމިއްޔާގައި ކިޔަވައި ދެއްވައިފައިވެއެވެ. އެ ގޮތުން ޝަރީއަތާއި ޤާނޫނުގެ ޑިޕްލޮމާ ކޯހާއި އެ ނޫން ވެސް ބައެއް ކޯސްތަކުގައި ކިޔަވައިދެއްވިއެވެ. މަޢުހަދުގެ މުދައްރިސެއްގެ ގޮތުގައި 1997 އޮގަސްޓު 17 އިން ފެށިގެން 2002 ޖޫން 8ވަނަ ދުވަހުގެ ނިޔަލަށް ޚިދުމަތްކުރައްވައިފައިވެއެވެ.

މަޢުހަދުގައި ކިޔަވައި ވިދާޅުވާން އުޅުއްވި ދުވަސްވަރު ވެސް ޝައިޚު ފަރީދަކީ ރީތިކޮށް ޤުރްއާން ކިޔަވައި ވިދާޅުވާ ބޭފުޅެކެވެ. އެ ގޮތުން ސަރުކާރުން ބާއްވަވާ ބައެއް ޖަލްސާތަކާއި ރަމަޟާން މަސް އިޙްޔާކުރެއްވުމުގެ ޕުރޮގުރާމުތަކުގައި ފަރީދު ޤުރްއާން ކިޔަވައި ވިދާޅުވިއެވެ. އަދި ޤައުމީ ޤުރްއާން މުބާރާތްތަކުގައި މަޢުހަދުގެ ފަރާތުން ބައިވެރިވެވަޑައިގެން މަތީ ވަނަތައް ޙާޞިލުކުރެއްވިއެވެ. އަދަބީ ބައެއް ޙަރަކާތްތަކުގައި ވެސް ބައިވެރިވަޑައިގެންނެވިއެވެ. ފަރީދު އިސްވެ ހުންނަވައިގެން "އައްތަޢާވުން" ގެ ނަމުގައި ކުލާސް ނޫހެއް ވެސް މަޢުހަދުގައި ނެރުއްވިއެވެ.

އެމްވީ ޓީވީ އުފެއްދެވުމުގައި ވެސް ޝައިޚު ފަރީދުގެ މުހިންމު ބައިވެރިވެވަޑައިގަތުމެއް އޮތެވެ. އޭގެ ފަހުން، "އަލްކައުން" ގެ ނަމުގައި ދީނީ ޕުރޮގުރާމުތަކަށް ޚާއްޞަ ކުރައްވައިގެން ޓީވީ ޗެނަލެއްގެ ހިންގަވަން ފެއްޓެވިއެވެ. އަދި "ޚިދުމަތް ޖަމްޢިއްޔާ" ގެ ނަމުގައި ޖަމްޢިއްޔާއެއް އުފައްދަވައިގެން ދުނިޔޭގެ އެކި ހިސާބުގައި ޙާލުގައި ޖެހިފައިވާ މުސްލިމުންނަށް އެހީތެރިކަން ފޯރުކޮށް ދެއްވުމުގައި ވަރަށް އިސްކޮށް ޙަރަކާތްތެރިވެވަޑައިގެންފައިވެއެވެ.

ޝައިޚު އިބްރާހީމް ފަރީދު އަޙްމަދު އަވަހާރަވީ 2025ވަނަ އަހަރުގެ ޖޫން މަހުގެ 9 ވީ ހޯމަ ދުވަހު ޢުމުރުފުޅުން 53 އަހަރުފުޅުގައެވެ. އަވަހާރަވީ ދީނީ ދަޢުވަތުގެ މަސައްކަތެއްގައި މެލޭޝިޔާއަށް ވަޑައިގެން ކުއަލަލަމްޕޫރު އިންޓަރނޭޝަނަލް އެއަރޕޯޓުގައި ހުންނަވަނިކޮށެވެ. ޝައިޚު އިބްރާހީމް ފަރީދު އަޙްމަދުގެ މައްޗަށް ކަށުނަމާދުކުރީ 2025 ޖޫން 11ވަނަ ދުވަހުގެ މެންދުރު ނަމާދަށް ފަހު މެލޭޝިޔާގެ مسجد رجا حاجي في سبيل الله ގައެވެ. ފަސްދާނުލީ މެލޭޝިޔާގެ ތަނާހް ޕަރްކުބްރަން އިސްލާމް ރައުދަތުލްބަޤީގައެވެ.

ޤިސްމު:ޙަޔާތުނާމާ
ޤިސްމު:ދިވެހިރާއްޖޭގެ ދީނީ ޢިލްމުވެރީން
އާދަމް ނަސީމް

ފަޟީލަތުއްޝައިޚު އާދަމް ނަސީމް (ބީއޭ ނަސީމް) އަކީ އިސްލާމްދީން އުނގަންނައިދެއްވުމަށާއި، ދީނީ ހޭލުންތެރިކަން އިތުރުކުރެއްވުމަށް ގިނަގުނަ މަސައްކަތްޕުޅުތަކެއް ކުރައްވައިފައިވާ ބޭފުޅެކެވެ. 

ފަޟީލަތުއްޝައިޚު އާދަމް ނަސީމަކީ ސަޢޫދީ ޢަރަބިއްޔާގެ އަލްމަދީނަތުލްމުނައްވަރާގައި ހުންނަ އަލްޖާމިޢަތުލްއިސްލާމިއްޔާ (މަދީނާ އިސްލާމިކް ޔުނިވަރސިޓީ) ގައި ތަޢުލީމު ޙާޞިލުކުރައްވައިފައިވާ ބޭފުޅެކެވެ. އިނގިރޭސި ބަހުން އެންމެ ފުރަތަމަ ބީއޭ ފާސް ހޯއްދެވި ދިވެހީންގެ ތެރެއިން ބޭފުޅެކެވެ. ބީއޭ ޑިގްރީ ޙާޞިލުކުރެއްވީ އިންޑިއާގެ ޔުނިވަރސިޓީއަކުންނެވެ. 

ފަޟީލަތުއްޝައިޚު އާދަމް ނަސީމަކީ ދިވެހި ދަރީންނަށް ޢަރަބި އިސްލާމީ ތަޢުލީމު އުގަންނައިދެއްވުމުގައްޔާއި، އިސްލާމީ މަންހަޖުގެ ފޮތްތައް އެކުލަވައިލެއްވުމުގައްޔާއި، ޢިލްމީ ދަރުސްތައް ދެއްވުމުގައި މުހިންމު ދައުރެއް އަދާކުރައްވައިފައިވާ ޚިދުމަތްތެރި ޢިލްމުވެރިއެކެވެ. މީގެއިތުރުން ޢިލްމީ ލިޔުންތައްކާއި ފޮތްތައް ލިޔުއްވައި ދިވެހި ދީބުގެ ދީނީ ޢިލްމަށް ގިނަގުނަ ޚިދުމަތްތަކެއް ކުރައްވައިފައިވެއެވެ. ޝައިޚު އާދަމް ނަސީމް ލިޔުއްވި ފޮތްތަކުގެ ތެރޭގައި މާތް ނަބިއްޔާ صلى الله عليه وسلم ގެ ޤަބުރުފުޅު ވަގަން ނަގަން އުޅުނު ވާހަކަ ބަޔާންކުރައްވައި ލިޔުއްވައިފައިވާ "ޤަބުރުފުޅު ވަގަށް ނަގަން އުޅުން" މި ފޮތާއި، ޙަދީޘް ޢިލްމާއި އެ ޢިލްމުގެ ބައެއް އިޞްޠިލާޙުތަކާ ބެހޭގޮތުން ލިޔުއްވައިފައިވާ "ޢުލޫމުލްޙަދީޘް" މި ފޮތާއި، "މުސްލިމު އަންހެނުންގެ ހެދުން" މި ފޮތް ހިމެނެއެވެ. ހަމަމިއާއެކު މަޖައްލާތަކަށް ވެސް ގިނަ ލިޔުއްވުންތަކެއް ލިޔުއްވައިފައިވެއެވެ. އެ ގޮތަށް ލިޔުއްވި އެކި ލިޔުއްވުންތައް އެއްކުރައްވައި އެކުލަވައިލެއްވި ފޮތްތަކުގެ ތެރޭގައި "ޤިޔާމަތް ދުވަސް، ހަމަކަށަވަރުން ވަނިވި ދުވަސް" މި ފޮތާއި، "ސުނާމީއާ ގުޅިފައިވާ ފުން ހިތާމަ" މި ފޮތާއި، "ދުނިޔެ ނިމުމާއި އާޚިރަތުގެ ފެށުން" މި ފޮތް ހިމެނެއެވެ.

ފަޟީލަތުއްޝައިޚު އާދަމް ނަސީމް އަވަހާރަވީ 18 ސެޕްޓެންބަރު 2022 (22 ޞަފަރު 1444) ވީ އާދީއްތަ ދުވަހުގެ ފަތިހުގެ ވަގުތެއްގައި ޢުމުރުފުޅުން 80 އަހަރުފުޅުގައެވެ. ޝައިޚު އާދަމް ނަސީމްގެ މައްޗަށް ކަށުނަމާދުކުރީ އެ ދުވަހުގެ މެންދުރު ނަމާދަށްފަހު މަސްޖިދުއްސުލްޠާން މުޙައްމަދު ތަކުރުފާނުލްއަޢުޡަމް (އިސްލާމީ މަރުކަޒު) ގައެވެ.
ޤިސްމު:ޙަޔާތުނާމާ
ޤިސްމު:ދިވެހިރާއްޖޭގެ ދީނީ ޢިލްމުވެރީން
ޢަބްދުލްޣަނީ މުޙައްމަދު

އަލްއުސްތާޛު ޢަބްދުލްޣަނީ މުޙައްމަދަކީ ދިވެހިރާއްޖޭގެ މިހާރުގެ އުއްތަމަ ފަނޑިޔާރެވެ.

އަލްއުސްތާޛު ޢަބްދުލްޣަނީ މުޙައްމަދު ޘާނަވީ ތަޢުލީމު ޙާޞިލުކުރެއްވީ ކުރީގެ މަޢުހަދުއްދިރާސާތިލްއިސްލާމިއްޔާއިންނެވެ. އެއަށްފަހު މިޞްރުގެ އަލްއަޒްހަރު ޔުނިވަރސިޓީގައި 1999ވަނަ އަހަރު ޝަރީޢަތާއި ޤާނޫނުގެ ރޮނގުން ފުރަތަމަ ޑިގުރީ ޙާޞިލުކުރައްވައިފައެވެ. އަދި ދިވެހިރާއްޖޭގެ އިސްލާމީ ޔުނިވަރސިޓީގައި 2023ވަނަ އަހަރު މާސްޓަރ އޮފް އިސްލާމިކް ޖުޑީޝަލް ސައިންސް އެންޑް ޝަރީޢާ ޕޮލިސީ ޙާޞިލުކުރައްވައި އެ ކޯހުގެ ބެސްޓް ސްޓޫޑެންޓް އެވޯޑް ޙާޞިލުކުރައްވައިފައިވެއެވެ. 

އަލްއުސްތާޛު ޢަބްދުލްޣަނީ މުޙައްމަދު ވަނީ ދިވެހިރާއްޖޭގެ ހައި ކޯޓުގެ ފަނޑިޔާރުކަން ކުރައްވައިފައެވެ. އެ މަޤާމަށް އެ މަނިކުފާނު ޢައްޔަންކުރެއްވީ 2004ވަނަ އަހަރުގެ މާރިޗު މަހުގެ 14ވަނަ ދުވަހުއެވެ. އަދި 2008، ސެޕްޓެންބަރު 21ވަނަ ދުވަހުން ފެށިގެން 2011 އެޕްރީލް 26ވަނަ ދުވަހާ ހަމައަށް، އަލްއުސްތާޛު ޢަބްދުލްޣަނީ މުޙައްމަދު ވަނީ ހައި ކޯޓުގެ އިސްފަނޑިޔާރުގެ މަޤާމު ފުރުއްވާފައެވެ. މީގެއިތުރުން ހައި ކޯޓުގެ ދެކުނު ގޮފީގެ އިސްފަނޑިޔާރުކަމާއި މަދަނީ ކޯޓުގެ ޤާޟީކަން ވެސް ކުރައްވައިފައިވެއެވެ. މަދަނީ ކޯޓުގެ ޤާޟީކަމަށް އަލްއުސްތާޛު ޢަބްދުލްޣަނީ މުޙައްމަދު އިސްކުރެއްވީ، 2000ވަނަ އަހަރުގެ ޖުލައި މަހުގެ 10ވަނަ ދުވަހުއެވެ.

2018ވަނަ އަހަރުގެ ޖޫން މަހުގެ 28ވަނަ ދުވަހު، ދިވެހިރާއްޖޭގެ ސުޕްރީމް ކޯޓުގެ ފަނޑިޔާރުކަމުގެ މަޤާމަށް ޢައްޔަންކުރެއްވުމާ ހަމައަށް، ފަނޑިޔާރު އަލްއުސްތާޛު ޢަބްދުލްޣަނީ މުޙައްމަދުހުންނެވީ ދިވެހިރާއްޖޭގެ ހައި ކޯޓުގެ ފަނޑިޔާރުކަމުގެ މަޤާމުގައެވެ. ސުޕްރީމް ކޯޓުގެ ފަނޑިޔާރުކަން ކުރެއްވުމަށް ފަހު، ޓެކްސް އެޕީލް ޓްރައިބިއުނަލްގެ ރައީސްކަމުގެ މަޤާމު ވެސް އަލްއުސްތާޛު ޢަބްދުލްޣަނީ މުޙައްމަދު ފުރުއްވިއެވެ. އަދި ބައެއް ކޮލެޖު / ޔުނިވަރސިޓީތަކުގައި ޤާނޫނީ ރޮނގުން ކިޔަވައިދެއްވައިފައިވެއެވެ. މިގޮތުން ދިވެހިރާއްޖޭގެ އިސްލާމީ ޔުނިވަރސިޓީގެ ކުއްލިއްޔާ އޮފް ޝަރީޢާ އެންޑް ލޯގެ ސީނިއަރ ލެކްޗަރަރކަމުގައި 2024 އޮކްޓޫބަރު 24 ގެ ނިޔަލަށް ހުންނެވިއެވެ.
thumb|248x248px|އަލްއުސްތާޛު ޢަބްދުލްޣަނީ މުޙައްމަދަށް މާސްޓަރސް ޑިގުރީގެ ސަނަދު އަރުވަނީ
thumb|އަލްއުސްތާޛު ޢަބްދުލްޣަނީ މުޙައްމަދު (ކަނާތުގައި)
އަލްއުސްތާޛު ޢަބްދުލްޣަނީ މުޙައްމަދު ދިވެހިރާއްޖޭގެ އުއްތަމަ ފަނޑިޔާރުކަމަށް ޢައްޔަންކުރެއްވީ 2025 އޮގަސްޓު 6 ވީ ބުދަ ދުވަހުއެވެ.
ޢާޒިމް ޚާލިދު

އައްޝައިޚު ޢާޒިމް ޚާލިދަކީ ބ. ހިތާދޫއަށް ނިސްބަތްވެވަޑައިގަންނަވާ ބޭފުޅެކެވެ.

އައްޝައިޚު ޢާޒިމް ޚާލިދު ދީނީ ތަޢުލީމު ޙާޞިލުކުރެއްވީ ސަޢޫދީ ޢަރަބިއްޔާގެ އަލްމަދީނަތުލްމުނައްވަރާގައި ހުންނަ އަލްޖާމިޢަތުލްއިސްލާމިއްޔާ (މަދީނާ އިސްލާމިކް ޔުނިވަރސިޓީ) ގައެވެ. އެ ޔުނިވަރސިޓީގައި ޝަރީޢާގެ ރޮނގުން ތަޢުލީމު ޙާޞިލުކުރައްވައިފައިވެއެވެ. އަދި ދިވެހިރާއްޖޭގެ ޤައުމީ ޔުނިވަރސިޓީގައި ޓީޗިންގގެ ރޮނގުން ޑިޕްލޮމާ ފުރިހަމަކުރައްވައިފައިވެއެވެ. 

އައްޝައިޚު ޢާޒިމް ޚާލިދު މިހާރު މަސައްކަތްކުރައްވަނީ މިނިސްޓްރީ އޮފް އިސްލާމިކް އެފެއާޒުގައެވެ. އަދި ޒަކާތު އެޑްވައިޒަރީ ކޮމިޓީގައި ވެސް މަސައްކަތްކުރައްވައެވެ. 
ޤިސްމު:ދިވެހިރާއްޖޭގެ ދީނީ ޢިލްމުވެރީން
އިސްލާމީ ފަތުވާ ދޭ އެންމެ މަތީ މަޖިލިސް

މިނިވަން، މުސްތަޤިއްލު މުއައްސަސާއެއްގެ ގޮތުގައި، އިސްލާމީ ފަތުވާދޭ އެންމެ މަތީ މަޖިލިސް ވުޖޫދުވެގެން އައީ، ޤާނޫނު ނަންބަރު 94/6 (ދިވެހި ރައްޔިތުންގެ ދީނީ އެއްބައިވަންތަކަން ޙިމާޔަތްކުރުމުގެ ޤާނޫނު) އަށް 2 ވަނަ އިޞްލާޙު ގެނައުމުގެ ޤާނޫނު 2016/06 ގެ 05 ވަނަ މާއްދާގެ (ހ) ގެ ދަށުން މި ޤާނޫނަށް ޢަމަލުކުރަން ފެށުމުންނެވެ. ދިވެހިރާއްޖޭގައި ދީނީ ގޮތުން ޚިޔާލު ތަފާތުވުން އުފެދޭ ކަންކަމުގައި، ސަރުކާރަށާއި ދިވެހި ރައްޔިތުންނަށް ބޭނުންވާނެ އެކިއެކި ދީނީ ފަތުވާ ފޯރުކޮށްދިނުމަށާއި، ފިޤްހީ އައު މައްސަލަތަކުގެ ދިރާސާތައް ކުރުމަށާއި، އެ ކަންކަމާ ގުޅޭ ދީނީ ލަފާޔާއި އިރުޝާދު ފޯރުކޮށްދިނުމަށް ޓަކައި، ”އިސްލާމީ ފަތުވާދޭ އެންމެ މަތީ މަޖިލިސް“ގެ ނަމުގައި މަޖިލީހެއް އުފައްދާފައި ވަނީ 2016 އެޕްރީލް 25 ވީ ހޯމަ ދުވަހުއެވެ. މި މަޖިލީހަކީ، މިނިސްޓްރީ އޮފް އިސްލާމިކް އެފެއާޒުގެ ބެލެނިވެރިކަމުގެ ދަށުން ހިނގަމުންދާ ވަކި އިދާރާއެކެވެ.

## އިސްލާމީ ފަތުވާ ދޭ އެންމެ މަތީ މަޖިލީހުގެ މެންބަރުން

# ފަޟީލަތުލްއުސްތާޛުއްޝައިޚް ޑރ. މުޙައްމަދު ރަޝީދު އިބްރާހީމް - މަޖިލީހުގެ ރައީސް
# ޑރ. ޢަބްދުއްސައްތާރު ޢަބްދުއްރަޙްމާން - މަޖިލީހުގެ ނާއިބު ރައީސް
# ޑރ. މޫސާ އަންވަރު ޙަސަން - މަޖިލީހުގެ މެންބަރު
#ޑރ. އިލްޔާސް ޙުސައިން - މަޖިލީހުގެ މެންބަރު
#ޑރ. ޢަލީ ޒާހިރު - މަޖިލީހުގެ މެންބަރު
ޕީޕަލްސް ނޭޝަނަލް ކޮންގްރެސް

thumb|ޕީޕަލްސް ނޭޝަނަލް ކޮންގްރެސް (ޕީއެންސީ) ގެ ދިދަ
ޕީޕަލްސް ނޭޝަނަލް ކޮންގްރެސް (ޕީއެންސީ) (އިނގިރޭސި: People's National Congress) އަކީ 2019ވަނަ އަހަރުގެ ޖަނަވަރީ މަހު ދިވެހިރާއްޖޭގައި އުފެދުނު ސިޔާސީ ޕާޓީއެކެވެ. އަދި މިއީ މިހާރު ދިވެހިރާއްޖޭގައި ވެރިކަންކުރާ މައި ޕާޓީ ވެސް މެއެވެ. ޕީއެންސީގެ މިހާރުގެ ރައީސަކީ ރާއްޖޭގެ ރައީސުލްޖުމްހޫރިއްޔާ ޑރ. މުޙައްމަދު މުޢިއްޒެވެ. ޕާޓީގެ ޗެއަރޕާސަނަކީ ރައްޔިތުންގެ މަޖިލީހުގެ ރައީސްކަމުގެ މަޤާމުގައި މިހާރު ހުންނެވި ޢަބްދުއްރަޙީމް ޢަބްދުﷲއެވެ.

މި ޕާޓީ އުފެދުނީއްސުރެ 2025ވަނަ އަހަރު ޕްރޮގްރެސިވް ޕާޓީ އޮފް މޯލްޑިވްސް (ޕީޕީއެމް) އުވައިލުމާ ހަމައަށް މަސައްކަތްކޮށްފައިވަނީ އެ ޕާޓީއާ އެކު ކޯލިޝަން ހަދައިގެންނެވެ. 2019ވަނަ އަހަރު މި ކޯލިޝަނުން ރައްޔިތުންގެ މަޖިލީހުގެ އިންތިޚާބުގައި ވާދަކޮށްފައިވެއެވެ. އެ އިންތިޚާބުގައި ޕީއެންސީން ވަނީ 3 ގޮނޑި ކާމިޔާބުކޮށްފައެވެ. އެއީ މާވަށު ދާއިރާގެ ގޮނޑިއާއި، މަޑުއްވަރީ ދާއިރާގެ ގޮނޑިއާއި، ފެލިދޫ ދާއިރާގެ ގޮނޑިއެވެ. 2023ވަނަ އަހަރުގެ ރިޔާސީ އިންތިޚާބުގައި ވާދަކޮށް އެ އިންތިޚާބުގެ ދެ ބުރު ވެސް މި ޕާޓީން ކާމިޔާބުކޮށްފައިވެއެވެ. މީގެއިތުރުން 2024ވަނަ އަހަރު އޮތް ރައްޔިތުންގެ މަޖިލީހުގެ އިންތިޚާބުގައި ގިނަ ގޮނޑިތަކެއް ކާމިޔާބުކޮށް މަޖިލީހުގެ ސާފު އަޣުލަބިއްޔަތު ޕީއެންސީން ހޯދައިފައިވެއެވެ.

## އިންތިޚާބުތަކުގެ ނަތީޖާ

### <u>ރިޔާސީ އިންތިޚާބު</u>

### <u>[[ރައްޔިތުންގެ މަޖިލިސް|ރައްޔިތުންގެ މަޖިލީހުގެ]] އިންތިޚާބު</u>

## ޕާޓީގެ ލީޑަރުން

ޤިސްމު:ސިޔާސީ ޕާޓީ
މަސްޖިދުއްނަބަވީ

thumb|މަސްޖިދުއްނަބަވީ
މަސްޖިދުލްޙަރާމަކީ މުސްލިމުންގެ ޙުރުމަތްތެރިވެގެންވާ ތިން ޙަރަމުގެ ތެރެއިން އެއް ޙަރަމެވެ. މި މިސްކިތް ހުންނަނީ މާތްވެގެންވާ މަދީނާގައެވެ. މަސްޖިދުއްނަބަވީގައި ކޯޓްޔާޑާ އެކު 59 އޭކަރު ހުރެއެވެ. ހަމައެކަނި މިސްކިތުގައި ހުންނަނީ 20.26 އޭކަރެވެ. މިއީ 1.5 މިލިއަން މީހުންގެ ޖާގައިގެ މިސްކިތެކެވެ.
ވިދާލައެވެ (Boyband)

**ވިދާލައެވެ** (ކޮރެއާ ބަހުން: 샤이니؛ އިނގިރޭސި ބަހުން: SHINee) އަކީ އެސްއެމް އެންޓަޓެއިންމަންޓުން އުފެއްދި ދެކުނު ކޮރެއާގެ ބޯއީ ބޭންޑެކެވެ . އެމީހުންނަށް " ޕްރިންސެސް އޮފް ކޭ-ޕޮޕް " ގެ ނަމުން ވެސް ނަންދެވިފައިވެއެވެ . މިހާރު މި ގްރޫޕްގައި ހިމެނެނީ ހަތަރު މެމްބަރުން ކަމަށްވާ ޓައިމިން , އޮނެވް , މިންހޯ , އަދި ކީ އެވެ . އެ ގްރޫޕްގައި އަސްލު ތިބީ ފަސް މެމްބަރުންނެވެ. އެމީހުންގެ ފަސް ވަނަ މެމްބަރު ޖޮންގްޔޫން މަރުވީ 2017 ވަނަ އަހަރުގެ ޑިސެމްބަރު މަހު އެވެ.
ހުއިސުން

**ހުއިސުން (ނުވަތަ ހުއިޒުން)**      (ސައިންސީ ނަން: Dolomiaea costus، ކުރީގެ ނަން: Saussurea costus) އަކީ ޒަމާނުއްސުރެ ތައާރަފުވެ އެނގިފައިވާ ގަދީމީ ބޭސްވެރިކަމުގައި ބޭނުންކޮށްފައިވާ ހިންދުކަރައިގެ ގަހެކެވެ. އޭގެ މޫ (ހުއިސުނަކީ) ސިއްހީ ގޮތުން ގިނަ ފައިދާތަކެއް ލިބޭ އެއްޗެކެވެ.   

މާ ގިނައިން މި ގަސް ކަނޑާ ބޭނުންކޮށް ހެދުމުގެ ސަބަބުން، ނެތިހިނގައިދާނެ ކަމުގެ ބިރުހީވެފައިވާ އެއްގަމުގައި ހެދޭ ގަސްގަހާގެއްސާއި ޖަނަވާރުންގެ ބައިނަލްއަޤްވާމީ ވިޔަފާރީގެ މުޢާހަދާ (ވޮޝިންޓަން މުޢާހަދާ) ގެ އެޕެންޑިކުސް 1 އަށް އިތުރުކޮށް، އެކުސްޕޯޓް ކުރުމަށްޓަކައި ގަސް ނެގުން ޤާނޫނީ ކުށަކަށް ހެދިއެވެ. 

ހިންދުކަރައިގެ ފަތްޕިލާވެއްޔަކީ ސިއްހީ ބައެއް މައްސަލަތަކަށް ފަރުވާ ދިނުމުގެ ގާބިލުކަން ލިބިފައިވާ ބާވަތްތަކެއް ކަމަށް ފާހަގަކުރެވިފައި ވެއެވެ. އޭގެ ތެރޭގައި ސީރިއަސް މައްސަލަތައް ވެސް ހިމެނެއެވެ. މި ފަތްޕިލާވެލީގެ ގިނަ ބާވަތްތަކެއް ހުރުމާއެކުވެސް ބައެއް ގަސްގަހާގެހި ހޯދުމަކީ އުނދަގޫ ކަމެކެވެ. ހުއިސުނަކީ ހިންދުކަރައިގެ ފަތްޕިލާވެލީގެ ބާވަތްތަކުގެ ތެރެއިން، ބޭސްވެރިކަމުގައި ގިނަ ފަރުވާތަކެއްގައި ބޭނުންކުރާ އެންމެ މުހިންމު އެއް ބާވަތެވެ.
ލޫއިސް ފަރްނާންޑޯ

**ލޫއިސް ފަރްނާންޑޯ** ފްލޮރެސް އަލްވަރާޑޯ (އުފަންވީ 7 ޖުލައި 1993)، **ފަރްނާންފްލޫގެ ނަމުން މަޝްހޫރު**، ސަލްވާޑޯގެ ގޭމިން އަދި ކޮމެޑީ ޔޫޓިއުބަރެކެވެ. އޭނާ ވަނީ 544 އަށް ވުރެ ގިނަ ވީޑިއޯ އަޕްލޯޑްކޮށް، ޖުމްލަ 10 ބިލިއަނަށް ވުރެ ގިނަ ވީޑިއޯ ވިއުސް ކޮށްފައެވެ. އޭނާގެ ޗެނަލަށް 49.2 މިލިއަން ސަބްސްކްރައިބަރުން ލިބިފައިވެއެވެ.2025 ވަނަ އަހަރުގެ ޖޫން މަހުގެ ނިޔަލަށް އޭނާގެ ޗެނަލަކީ ޔޫޓިއުބްގައި 87 ވަނައަށް އެންމެ ގިނައިން ސަބްސްކްރައިބް ކުރާ ޗެނަލް ކަމަށާއި، އެލް ރެއިނޯ އިންފަންޓިލް، މައިކްކްރެކް، ޖުއެގާޖަރުމަން އަދި ޖުއާން ޑި ޑިއޯސް ޕަންޓޯޖާގެ ފަހަތުން ފަސްވަނައަށް އެންމެ ގިނައިން ސަބްސްކްރައިބް ކުރާ ސްޕެނިޝް ބަހުން ވާހަކަ ދައްކާ ޗެނަލެވެ
ފައިޞަލް ނަސީމް

ފައިޞަލް ނަސީމް ދުނިޔޭގެ އަލިކަން ދެކެވަޑައިގަތީ 1973ވަނަ އަހަރުގެ ޖުލައި މަހުގެ 20ވަނަ ދުވަހުއެވެ. އެ މަނިކުފާނަކީ 2018ވަނަ އަހަރުން ފެށިގެން 2023ވަނަ އަހަރާ ހަމައަށް ދިވެހިރާއްޖޭގެ ރައީސުލްޖުމްހޫރިއްޔާގެ ނާއިބުކަމުގެ މަޤާމު އަދާކުރައްވައިފައިވާ ބޭފުޅެކެވެ.

ފައިޞަލް ނަސީމް ފުރަތަމަ ޑިގްރީ ޙާޞިލުކުރެއްވީ އިނގިރޭސިވިލާތުގެ ދަ ޔުނިވަރސިޓީ އޮފް ބާރމިންގހަމްގައި ހޮސްޕިޓާލިޓީއާއި ޓޫރިޒަމް މެނޭޖްމަންޓުގެ ދާއިރާއިންނެވެ. މާސްޓަރސް ޑިގްރީ ޙާޞިލުކުރެއްވީ އިނގިރޭސިވިލާތުގެ ކާޑިފް މެޓްރެޕޮލިޓަން ޔުނިވަރސިޓީގައި ބިޒްނަސް އެޑްމިނިސްޓްރޭޝަންގެ ދާއިރާއިންނެވެ.

އިނގިރޭސިވިލާތަށް ކިޔަވައިވިދާޅުވާން ވަޑައިގަތުމުގެ ކުރީގައި ފައިޞަލް ނަސީމް ވަނީ ޚިދުމަތްކުރެއްވީ ފަތުރުވެރިކަމުގެ ދާއިރާގައެވެ. އެގޮތުން އެސިސްޓަންޓް މެނޭޖަރުކަމުގެ މަޤާމުން ފެށިގެން ޖެނެރަލް މެނޭޖަރުކަމާ ހަމައަށް ތަފާތު މަޤާމުތައް އަދާކުރައްވައިފައިވެއެވެ. 

ސިޔާސީ ދާއިރާއަށް ވަދެވަޑައިގަތީ ޤާނޫނުއަސާސީ ޑްރާފްޓްކުުރެއްވި މަޖިލީހުގެ ފުވައްމުލަކު މެންބަރުކަމުގެ މަޤާމުން 2004ވަނަ އަހަރުގައެވެ. 2008ވަނަ އަހަރާ ހަމައަށް އެ މަޤާމު އަދާކުރެއްވިއެވެ. ސިޔާސީ ކަންތައްތަކާ ދުރުގައި 5 ވަރަކަށް އަހަރު ހޭދަކުރެއްވުމަށް ފަހު އަލުން އެ ދާއިރާއަށް ވަދެވަޑައިގަތީ 2014ވަނަ އަހަރުގެ ތެރޭގައި ރައްޔިތުންގެ މަޖިލީހުގެ ކާށިދޫ ދާއިރާގެ މެންބަރުކަމުންނެވެ. 

2018ވަނަ އަހަރުގެ ރިޔާސީ އިންތިޚާބުގައި އޭރުގެ އިދިކޮޅު ކޯލިޝަނުން ވާދަކުރެއްވި ކެންޑިޑޭޓް އިބްރާހީމް މުޙައްމަދު ޞާލިޙުގެ ރަނިންގމޭޓަކަށް ފައިޞަލް ނަސީމް ހަމަޖެއްސެވިއެވެ. އެ އިންތިޚާބުގައި އެ ދެ ބޭފުޅުން ވާދަކުރައްވައި އިންތިޚާބު ކާމިޔާބުކުރެއްވިއެވެ. 

ފައިޞަލް ނަސީމް ދިވެހިރާއްޖޭގެ ރައީސުލްޖުމްހޫރިއްޔާގެ ނާއިބުކަމުގެ ހުވާކުރެއްވީ 2018ވަނަ އަހަރުގެ ނޮވެންބަރު މަހުގެ 17ވަނަ ދުވަހުއެވެ. 

2022 ފެބުރުވަރީ 25ވަނަ ދުވަހު އޭރުގެ ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު ތައިރޮއިޑްގެ އޮޕަރޭޝަނެއް ކުރެއްވުމާ ގުޅިގެން 3 ގަޑިއިރާ 30 ވަރަކަށް މިނިޓު ވަންދެން ރައީސުލްޖުމްހޫރިއްޔާގެ މަސްއޫލިއްޔަތުތަކާ ވަގުތީ ގޮތުން ފައިޞަލް ނަސީމް ޙަވާލުވެވަޑައިގެންފައިވެއެވެ.

ޤިސްމު:ޙަޔާތުނާމާ
ދެފަހަރ (Girlgroup)

**ދެފަހަރު** ( Hangul :  트와이스 ; RR :  Teuwaiseu ; ޖަޕާނު : トゥワイス, Hepburn : Tuwaisu ; އާންމުކޮށް ހުރިހާ ބޮޑު އަކުރުތަކުން ސްޓައިލްކޮށްފައި ) އަކީ ޖޭވައިޕީ އެންޓަޓެއިންމަންޓުން އުފެއްދި ދެކުނު ކޮރެއާގެ އަންހެން ކުދިންގެ ގްރޫޕެކެވެ . މި ގްރޫޕްގައި ހިމެނެނީ ނުވަ މެމްބަރުން ކަމަށްވާ ނަޔަން , ޖެއޮންޖިއޮން , މޯމޯ , ސަނާ , ޖިހްޔޯ , މިނާ , ޑަހްޔޫން , ޗައެޔޮންގް , އަދި ޓްޒޫޔޫ އެވެ . ޓްވައިސް އުފެދުނީ ޓީވީ ޕްރޮގްރާމް ސިކްސްޓީން މެދުވެރިކޮށް ކަމަށާއި، ފުރަތަމަ ފަހަރަށް އުފެދުނީ އޮކްޓޯބަރ 20، 2015 ގައި، އީޕީ ދަ ސްޓޯރީ ބިގިންސް އިންނެވެ.
ކަށްބޯހެރަ

މިއީ އައްޑުއަތޮޅު ހިތަދޫ ފަޅުތެރޭގައި އޮންނަ ފަޅު ރަށެކެވެ. މި ރަށުން މިނިކަށި ފެންނަކަމަށް ދޫދޫމަތިން އަންނަ ވާހަކަތަކުގައި ބަޔާންކޮށްފައިވެއެވެ.
ވައިލްޑް ކްރެޓްސް އެވެ

**ވައިލްޑް ކްރެޓްސް އެވެ** އަކީ ލައިވް އެކްޝަން އާއި އެނިމޭޝަންގެ ހައިބްރިޑް އެއް ބޭނުންކޮށްގެން އުފައްދާފައިވާ ކެނެޑާގެ ތައުލީމީ ކުޑަކުދިންގެ ޓީވީ ސީރީޒެކެވެ. ކްރެޓް ބްރަދާސް އާއި ޒޫލޮޖިސްޓުން ކަމަށްވާ ކްރިސް އާއި މާޓިން އުފެއްދި މި ސީރީޒް ޕްރޮޑިއުސްކޮށްފައިވަނީ ކެނެޑާގެ ޓީވީއޯކިޑްސް އާއި އެމެރިކާގެ ޕީބީއެސް ކިޑްސް އިންނެވެ. މި ޝޯގެ މަޤްޞަދަކީ ކުޑަކުދިންނަށް[1] ވައްތަރުތަކާއި، ބަޔޮލޮޖީއާއި، ޒޫލޮޖީއާއި، އިކޯލޮޖީއާއި، ކުދިކުދި ޢަމަލުތަކުން ބޮޑު އަސަރެއް ކޮށްފާނެ ގޮތްތައް ދަސްކޮށްދިނުމެވެ. އެއީ ކްރެޓްސްގެ ކުރީގެ ޝޯތަކެއް ކަމަށްވާ ކްރެޓްސްގެ ކްރިއޭޗަރސް އަދި ޒޯބޫމާފޫއާ ގުޅުން ހުރި ޝޯއެއް ކަމަށާއި، ފަހުގެ ޝޯތަކުގެ ބައެއް ކެރެކްޓަރުތައް ފެނިގެންދާ ކަމަށެވެ.
ވަހުތާން

**ވަހުތާން** މިއީ އަންނައުނު ފޮތިން ނުވަތަ ދަގަނޑު ތަޅައި ތުނިކޮށް ފޮއްޗެއްގައި  ލިޔެ ދިދައެއްހެން ވަޔާ ވިހުރެން ހަރުކޮށްފައިވާ ތަވީދެކެވެ.  މިއީ ފަންޑިތަވެރިކަމުގައި ވަހުތާންޖެހުމަށްޓަކައި ބޭނުންކުރާ އެއްޗެކެވެ.
ދަ ޑަލްޓަންސް އެވެ

ދަ ޑާލްޓަންސް (ފްރާންސް ބަހުން ލެސް ޑޯލްޓަންގެ ނަމުން މަޝްހޫރު) އަކީ އާޓިސްޓް މޮރިސް އާއި ލިޔުންތެރިޔާ ރެނޭ ގޮސިނީގެ މަސައްކަތްތަކުގެ މައްޗަށް ބިނާކޮށް އުފައްދާފައިވާ ފްރާންސްގެ ކޮމެޑީ އެނިމޭޓެޑް ޓީވީ ސީރީޒެކެވެ ލަކީ ލޫކް އެމީހުން އަތުލައިގަންނަ ކޮންމެ ފަހަރަކު ތަޅުލާފައި ތިބެއެވެ. މި ޝޯ އެޑެޕްޓް ކުރަނީ އޮލިވިއާ ޖީން މާރީ އާއި ޖީން ފްރާންސޯ ހެންރީ ކަމަށާއި ސީރީޒް ޑައިރެކްޓް ކުރަނީ ޗާލްސް ވޯސެލް އެވެ.

ޤިސްމު:އެނިމޭޓެޑް ޓީވީ ސީރީޒްތަކެކެވެ ފަށްޓަވަނީ
ފްރާންސިސްކޯ ފްރާންކޯ އެވެ

ފްރެންސިސްކޯ ފްރޭންކޯ ބަހާމޮންޑޭ (ފެރޯލް، ލާ ކޮރޫނިއާ، 4 ޑިސެމްބަރު 1892 - މެޑްރިޑް، 20 ނޮވެމްބަރު 1975) އަކީ ސްޕެއިންގެ އަސްކަރީ ލީޑަރެއްގެ އިތުރުން އެ ގައުމުގެ ޑިކްޓޭޓަރެކެވެ. އޭނާއަކީ 1936 ވަނަ އަހަރު ސްޕެއިންގެ ދެވަނަ ޖުމްހޫރިއްޔާގެ ޑިމޮކްރެޓިކް ސަރުކާރާ ދެކޮޅަށް ގެނައި އަސްކަރީ ބަޣާވާތުގައި އިސްކޮށް އުޅުއްވި ބޭފުޅެކެވެ. މި ބަޣާވާތުގެ ސަބަބުން ސްޕެއިންގެ ދާޚިލީ ހަނގުރާމަ ފެށުނެވެ. 1 އޮކްޓޯބަރު 1936 ގައި ހަނގުރާމަވެރި ފަރާތްތަކުގެ އެންމެ މަތީ ވެރިޔާގެ ގޮތުގައި އޭނާ ކަނޑައެޅުނެވެ. އަދި ހަނގުރާމަ ނިމުނީއްސުރެ 1975 ގައި އަވަހާރަވުމާ ހަމައަށް ދައުލަތުގެ އެންމެ މަތީ ވެރިޔާގެ ގޮތުގައި ހުންނެވިއެވެ. މީގެ އިތުރުން 1938 އާއި 1973 އާ ދެމެދު އޭނާ ވަނީ ސަރުކާރުގެ ރައީސްކަންވެސް ކުރައްވާފައެވެ.
----
ކަޝްމީރީ ބަހެވެ

**ކަޝްމީރު** ކަޝްމީރީ (އިނގިރޭސި ބަހުން: /kæʃˈmɪəri/ kash-MEER-ee)، އަށް އޭގެ އެންޑޯނިމް ކޮޝޫރް (ކަޝްމީރީ: کٲشُر (ޕާސޯ-ޢަރަބި، ރަސްމީ އަކުރު)، އަޑުއަހާ [kəːʃur])، އަކީ ޑާޑިކް ބަހުގެ އިންޑޯ-އާރިއަން ބަހެކެވެ.

2020 ވަނަ އަހަރުން ފެށިގެން ޑޮގްރީ, ހިންދީ, އުރުދޫ އަދި އިނގިރޭސި ބަހާއި އެކު ޖަމްމޫ އެންޑް ކަޝްމީރުގެ ރަސްމީ ބަހަކަށް ވަނީ ހަދާފައެވެ.  އިންޑިއާގެ ޝެޑިއުލް 22 ބަހުގެ ތެރޭގައި ވެސް ކަޝްމީރީ ހިމެނެ އެވެ.

ޕާކިސްތާނުގެ ވެރިކަމުގައި އޮންނަ އަޒާދު ކަޝްމީރުގެ އާބާދީގެ ގާތްގަނޑަކަށް ފަސް އިންސައްތަ މީހުން ކަޝްމީރީ ބަހުން ވާހަކަ ދައްކައެވެ.
ސަލްމާން ހާން އެވެ

**ސަލްމާން ސަލީމް ޚާން** (އުފަންވީ **އަބްދުލް ރަޝީދު ސަލީމް ސަލްމާން ޚާން**,  27 ޑިސެމްބަރު 1965) އަކީ އިންޑިއާގެ އެކްޓަރެއް، ފިލްމު ޕްރޮޑިއުސަރެއް، އަދި ޓީވީ ޝަޚުސިއްޔަތެއް ކަމަށާއި އޭނާ ގިނައިން މަސައްކަތް ކުރަނީ ހިންދީ ފިލްމުތަކުގަ އެވެ. ތިން ދިހަ އަހަރަށް ވުރެ ގިނަ ދުވަހުގެ ކެރިއަރުގައި އޭނާގެ އެވޯޑްތަކުގެ ތެރޭގައި ފިލްމު ޕްރޮޑިއުސަރެއްގެ ގޮތުގައި ދެ ނޭޝަނަލް ފިލްމް އެވޯޑާއި އެކްޓަރެއްގެ ގޮތުގައި ދެ ފިލްމްފެއާ އެވޯޑް ހިމެނެ އެވެ.